8. ΑΝΑΓΚ. ΝΟΜΟΣ υπ’ αριθ. 1120 της 19/19 Μαρτ. 1946 Περί αναθέσεως προσθέτων καθηκόντων Γενικού Γραμματέως οιουδήποτε υπουργείου εις τον Γενικόν Γραμματέα του Υπουργικού Συμβουλίου. Άρθρον μόνον.–Από της ισχύος του παρόντος επιτρέπεται η ανάθεσις εις τον Γενικόν Γραμματέα του Υπουργικού Συμβουλίου και των καθηκόντων Γενικού Γραμματέως οιουδήποτε Υπουργείου, δια Β.Δ/τος προκαλουμένου υπό του Προέδρου της Κυβερνήσεως. Κατά την διάρκειαν της τοιαύτης αναθέσεως ο Γενικός Γραμματεύς του Υπουργικού Συμβουλίου διατηρεί και τα κύρια αυτού καθήκοντα, δεν δικαιούται δε ουδεμιάς προσθέτου αμοιβής ή αποζημιώσεως, πλην των αποδοχών της κυρίας του θέσεως. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 